section_heading: Balkansko bojište
paragraph_text: U novi, treći napad na Srbiju (6. studenog – 15. prosinca 1914.) 5. armija kreće početkom studenog 1914. Ovaj put srpska vojska nije uspjela zaustaviti austrougarsko napredovanje. Jedinice 5. armije su tako prešle Kolubaru, te je srpsko Vrhovno zapovjedništvo bilo prisiljeno napustiti Beograd u koji su jedinice 5. armije ušle 1. prosinca 1914. godine. Međutim, srpsko Vrhovno zapovjedništvo je ponovno pokrenuo protunapad. Ovaj put je srpska 1. armija pod zapovjedništvom Živojina Mišića prodrla u prazninu koja se stvorila između jedinica 5. i 6. armije, te u Kolubarskoj bitci (16. studenog – 15. prosinca 1914.) nanijela austrougarskim jedinicama novi teški poraz. Oskar Potiorek, zapovjednik Balkanske vojske i 6. armije morao je narediti povlačenje, te se 5. armija morala povući sa srpskog teritorija. Zbog novog austrougarskog poraza zapovjednik 5. armije Liborius von Frank je 27. prosinca 1914. smijenjen.